ครบรอบ 50 ปีสาธารณรัฐประชาชนจีน

พิธีฉลองครบรอบ 50 ปีการก่อตั้งสาธารณรัฐประชาชนจีน โดยตัวแทนจากทุกภาคส่วนของกรุงปักกิ่ง (s=首都各界庆祝中华人民共和国成立50周年大会) จัดขึ้นที่จัตุรัสเทียนอันเหมิน กรุงปักกิ่ง เมื่อวันที่ 1 ตุลาคม ค.ศ. 1999 การสวนสนามทางทหารครั้งนี้เป็นการสวนสนามฉลองวันชาติครั้งที่ 13 ของสาธารณรัฐประชาชนจีน ผู้นำพรรคและประเทศ รวมถึงแขกผู้มีเกียรติจากทุกภาคส่วนทั้งในและต่างประเทศได้เข้าร่วมพิธีบนหอประตูเทียนอันเหมิน
นายเจียง เจ๋อหมิน เลขาธิการพรรคคอมมิวนิสต์จีน ประธานาธิบดีสาธารณรัฐประชาชนจีน และประธานคณะกรรมาธิการการทหารส่วนกลาง ได้ตรวจพลสวนสนามในจัตุรัสเทียนอันเหมิน ในการสวนสนามครั้งนี้จัดกำลังสวนสนามทั้งภาคพื้นดินและทางอากาศเป็น 52 ขบวน ประกอบด้วยภาคพื้นดิน 42 ขบวน (เดินเท้า 17 ขบวน และยานยนต์ 25 ขวน) และทางอากาศ 10 ขบวน โดยมีกำลังพลเข้าร่วมทั้งหมด 11,000 นาย พร้อมด้วยยุทโธปกรณ์หนัก 441 ชิ้น และอากาศยาน 132 ลำ หน่วยบินทหารบก นาวิกโยธิน ตำรวจติดอาวุธพิเศษ และกองหนุน ที่ก่อตั้งขึ้นในยุคการปฏิรูปและเปิดประเทศ ได้ปรากฏในการสวนสนามเป็นครั้งแรก การสวนสนามทหารดำเนินไปเป็นเวลา 65 นาที โดยมีประชาชนจากทุกภาคส่วนในกรุงปักกิ่งเข้าชมพิธีเฉลิมฉลองมากกว่า 500,000 คน
ในบรรดายุทโธกรณ์ที่เข้าร่วมการสวนสนามทั้ง 42 ประเภท มีเพียง 2 ประเภทเท่านั้นที่เคยเข้าร่วมการสวนสนามฉลองวันชาติครบรอบ 35 ปีในปี ค.ศ. 1984 ส่วนที่เหลือเป็นการนำยุทโธปกรณ์ใหม่มาเข้าร่วมการสวนสนามเป็นครั้งแรก คิดเป็นสัดส่วนมากกว่าร้อยละ 90 ซึ่งนับเป็นการสวนสนามฉลองวันชาติที่ทันสมัยที่สุดในประวัติศาสตร์การทหารของจีน
เมื่อเทียบกับการสวนสนามฉลองวันชาติครบรอบ 35 ปีซึ่งจัดขึ้นเมื่อ 15 ปีก่อน การสวนสนามครั้งนี้ได้แสดงให้เห็นถึงการพัฒนาเทคโนโลยีทางการทหารที่ก้าวหน้าขึ้นอย่างเห็นได้ชัด อาวุธยุทโธปกรณ์ที่มีเทคโนโลยีขั้นสูงได้เข้ามามีบทบาทสำคัญในฐานะอาวุธหลักในการรบ และส่วนใหญ่ของอาวุธยุทโธปกรณ์เหล่านี้ผลิตขึ้นภายในประเทศ 
ทั้งสองข้างของอนุสาวรีย์วีรชนมีป้ายขนาดใหญ่พื้นหลังสีแดง ตัวอักษรสีขาว ที่ระบุข้อความว่า "เฉลิมฉลองครบรอบ 50 ปีการก่อตั้งสาธารณรัฐประชาชนจีน" (庆祝中华人民共和国成立50周年) และ "ยึดมั่นในทฤษฎีอันยิ่งใหญ่ของเติ้ง เสี่ยวผิง และก้าวไปสู่ศตวรรษใหม่" (高举邓小平理论伟大旗帜迈向新世纪)
สถานีวิทยุโทรทัศน์กลางแห่งประเทศจีน และสถานีวิทยุโทรทัศน์ปักกิ่งได้ถ่ายทอดสดพิธีครั้งนี้พร้อมกัน โดยมีผู้ประกาศข่าวจากรายการซินเหวินเหลียนปัว คือ นางสิง จื้อปิน และนายหลัว จิง เป็นผู้บรรยาย นางยฺวี ฟาง และนายติง หราน จากสถานีวิทยุกระจายเสียงแห่งประเทศจีน รับหน้าที่เป็นผู้บรรยายสดในสถานที่

**ภูมิหลัง**
พิธีสวนสนามครั้งนี้นับเป็นครั้งแรกนับตั้งแต่ปี ค.ศ. 1984 เนื่องจากการจัดพิธีสนามฉลองครบรอบ 40 ปีในปี ค.ศ. 1989 นั้นถูกยกเลิกไปเนื่องจากเหตุการณ์การประท้วงที่จัตุรัสเทียนอันเหมิน การสวนสนามครั้งนี้เป็นที่รู้จักกันในชื่อ พิธีสวนสนามแห่งศตวรรษ (世纪大阅兵) เนื่องจากวันที่ 1 ตุลาคม ค.ศ. 1999 นั้นอยู่ห่างจากการเปลี่ยนสู่คริสต์ศตวรรษที่ 21 และคริสต์สหัสวรรษที่ 3 รวมถึงแผนการเฉลิมฉลองดังกล่าวเพียงไม่กี่เดือน ก่อนการก่อสร้างอนุสรณ์สถานสหัสวรรษจีนสามเดือน อนุสรณ์สถานขนาดใหญ่ได้ถูกสร้างขึ้นบนแท่นบูชาของจักรพรรดิจีนในสมัยราชวงศ์หมิงและชิง รวมถึงนาฬิกาแดดโบราณของจีนซึ่งมีมาตั้งแต่ยุคโบราณ กลาง และใหม่ เพื่อเป็นการรำลึกถึงการสิ้นสุดสหัสวรรษที่ 2 
พิธีสวนสนามครั้งนี้บัญชาการโดยพลเอก หลี่ ซินเหลียง ผู้บัญชาการมณฑลทหารปักกิ่ง และได้รับการตรวจพลสวนสนามจากนายเจียง เจ๋อหมิน ซึ่งขณะนั้นดำรงตำแหน่งประธานคณะกรรมาธิการการทหารส่วนกลาง และเลขาธิการพรรคคอมมิวนิสต์จีน เป็นครั้งแรกที่ผู้นำจีน (ผู้ดำรงตำแหน่งผู้นำพรรค ประมุขแห่งรัฐ และผู้บัญชาการทหารสูงสุด) ได้ทำการตรวจพลสวนสนาม และยังเป็นครั้งแรกที่มีการเชิญธงชาติก่อนการสวนสนามอีกด้วย

**เริ่มพิธี**
ในช่วงเช้ามืดของวันที่ 1 ตุลาคม กำลังพลจำนวนกว่า 10,000 นายที่เข้าร่วมการสวนสนามได้เดินทางเข้าสู่กรุงปักกิ่งท่ามกลางสายฝน ก่อนรุ่งสางเวลา 05.00 น. สภาพอากาศได้เปลี่ยนแปลงไปในทิศทางที่ดีขึ้นตามที่พยากรณ์ไว้ ประชาชนชาวจีนนับล้านต่างเฝ้าติดตามผ่านทางโทรทัศน์ และได้เห็นภาพท้องฟ้าเหนือจัตุรัสเทียนอันเหมินมืดครึ้มไปด้วยเมฆฝน ก่อนจะค่อย ๆ สว่างขึ้นในเวลาต่อมา ผู้บัญชาการการสวนสนามและประชาชนต่างรู้สึกโล่งใจเป็นอย่างยิ่ง และต่างกล่าวชื่นชมการพยากรณ์อากาศของกรมอุตุนิยมวิทยาว่า "แม่นยำราวกับเทพเจ้า" ประชาชนเริ่มทยอยเดินทางมายังมณฑลพิธี
เวลา 09.00 น. กรุงปักกิ่งมีสภาพอากาศปลอดโปร่งหลังฝนตกทั่วฟ้า ท้องฟ้าสดใสราวกับผ้าลินินที่เพิ่งซักใหม่ ฝนที่ตกลงมาตลอดคืนได้ชะล้างกรุงปักกิ่งให้สะอาดสดชื่นเป็นพิเศษ จัตุรัสเทียนอันเหมินงดงามด้วยป้ายแปรอักษรหลากสีสัน ธงที่โบกสะบัดเป็นแถว
เวลา 09.58 น. ท่ามกลางเสียงของมาร์ชต้อนรับ นายเจียง เจ๋อหมิน นายหลี่ เผิง นายจู หรงจี้ นายหลี่ รุ่ยหวน นายหู จินทา นายเว่ย์ เจี้ยนสิง นายหลี่ หลานชิง และผู้นำพรรคและประเทศคนอื่น ๆ ได้เดินทางมาถึงปรัมพิธีบนหอประตูเทียนอันเหมิน 
เวลา 10:00 น. นายเจี่ย ชิ่งหลิน สมาชิกคณะกรรมาธิการกรมการเมืองแห่งคณะกรรมาธิการกลางพรรคคอมมิวนิสต์จีน และเลขาธิการพรรคคอมมิวนิสต์จีนประจำกรุงปักกิ่ง ในฐานะพิธีกรได้ประกาศเริ่มพิธี "เฉลิมฉลองครบรอบ 50 ปีการสถาปนาสาธารณรัฐประชาชนจีน โดยตัวแทนจากทุกภาคส่วนของกรุงปักกิ่ง" ทันใดนั้นป้ายแปรอักษรขนาดใหญ่ที่มีอักษรคำว่า "国庆" (วันชาติ) ได้เปลี่ยนเป็นตัวอักษรสีแดงบนพื้นเหลือง 
หลังจากการยิงสลุต 50 นัด เจ้าหน้าที่ตำรวจติดอาวุธและทหารกองเกียรติยศจำนวน 200 นายได้อารักขาธงชาติลงจากอนุสาวรีย์วีรชน เดินอ้อมภาพเหมือนของดร.ซุน ยัตเซ็น และเดินตบเท้าไปตามแนวแกนกลางจัตุรัสสู่บริเวณเชิญธง วงดุริยางค์ทหารสามเหล่าทัพจากกองทัพปลดปล่อยประชาชนซึ่งประกอบด้วยสมาชิกมากกว่า 1,100 นายได้บรรเลงเพลงชาติสาธารณรัฐประชาชนจีน ผู้ช่วมร่วมกันร้องเพลงชาติเป็นเสียงเดียวกัน ขณะที่ธงชาติค่อย ๆ ขึ้นสู่ยอดเสาและพลิ้วไหวสูงสง่าเหนือจัตุรัส

**สวนสนามทหาร**
รถยนต์ที่ใช้ในการตรวจพลสวนสนามในครั้งนี้ ปัจจุบันจัดแสดงอยู่ ณ พิพิธภัณฑ์พรรคคอมมิวนิสต์จีน
รถหุ้มเกราะกำลังออกจากจัตุรัส
ขีปนาวุธกำลังออกจากจัตุรัส
หลังจากพิธีเชิญธงชาติขึ้นสู่ยอดเสา เวลา 10:08 น. นายเจียง เจ๋อหมิน เลขาธิการพรรคคอมมิวนิสต์จีน ประธานาธิบดีสาธารณรัฐประชาชนจีน และประธานคณะกรรมาธิการการทหารส่วนกลาง ได้ลงจากหอประตูเทียนอันเหมิน ขึ้นรถยนต์ตรวจพลหงฉี (ทะเบียน 申A 02156) ข้ามสะพานจินสุ่ย และเข้าสู่ถนนฉางอาน แล้วรับการรายงานจากพลเอก หลี่ ซินเหลียง ผู้บัญชาการมณฑลทหารปักกิ่ง ในฐานะผู้บัญชาการการสวนสนาม จากนั้นรถได้ขับไปตามแนวถนนฉางอานตะวันออก ตรวจขบวนทหารภาคพื้นดินที่ประกอบด้วยกำลังพลจากกองทัพปลดปล่อยประชาชนทั้งสามเหล่าทัพ ตำรวจติดอาวุธประชาชน และกองกำลังอาสาสมัคร จำนวน 42 ขบวน หลังตรวจพลสวนสนามเสร็จสิ้น นายเจียง เจ๋อหมินได้กลับมายังหอประตูเทียนอันเหมินเพื่อกล่าวสุนทรพจน์
เวลา 10:36 น. หลังจากเสร็จการกล่าวสุนทรพจน์ พลโท เฉิน สี่เทา รองผู้บัญชาการมณฑลทหารปักกิ่ง ได้ประกาศเริ่มการสวนสนามทหาร กำลังพลจำนวนกว่า 11,000 นาย พร้อมด้วยรถถัง ปืนใหญ่ ขีปนาวุธชนิดต่าง ๆ รวมกว่า 400 คันได้จัดเป็นรูปขบวนเท้า 17 ขบวน และยานยนต์ 25 ขบวน เคลื่อนผ่านหอประตูเทียนอันเหมินเพื่อรับการตรวจจากประชาชน การสวนสนามฉลองวันชาติในครั้งนี้ถือเป็นครั้งแรกที่หน่วยบินทหารบก นาวิกโยธิน ตำรวจติดอาวุธพิเศษ และกองหนุนได้เข้าร่วมแสดงกำลัง นอกจากนี้ขบวนทางอากาศ 10 ขบวน ซึ่งประกอบด้วยอากาศยานจากกองทัพอากาศเป็นหลัก กองทัพบก และกองทัพเรือ ยังได้เข้าร่วมบินผ่านเหนือน่านฟ้าจัตุรัสเทียนอันเหมิน
รายชื่อหน่วยทหารที่เข้าร่วมการสวนสนาม
ตามลำดับการปรากฏ (ตัวเอียง หมายถึงการปรากฏเป็นครั้งแรก)
*กองเกียรติยศสามเหล่าทัพ กองทัพปลดปล่อยประชาชน (จีน: 中国人民解放军三军仪仗队)
*นักศึกษามหาวิทยาลัยป้องกันประเทศ (Chinese: 国防大学方队)
*นักเรียนนายร้อยทหารบก (จีน: 陆军学员方队)
*นักเรียนนายเรือ (จีน: 海军学员方队)
*นักเรียนนายเรืออากาศ (จีน: 空军学员方队)
*กองพันทหารราบที่ 1 (จีน: 陆军一步兵方队)
*กองพันทหารราบที่ 2 (จีน: 陆军二步兵方队)
*กะลาสี (จีน: 海军水兵方队)
*นาวิกโยธิน (จีน: 海军陆战队方队)
*นักบินกองทัพอากาศ (จีน: 空军飞行员方队)
*พลร่มกองทัพอากาศ (จีน: 空军空降兵方队)
*ทหารหญิง (จีน: 女兵方队)
*ตำรวจติดอาวุธประชาชน (จีน: 人民武警警卫方队)
*ตำรวจติดอาวุธพิเศษ (จีน: 人民武警特警方队)
*กองหนุน (จีน: 预备役部队方队)
*กองกำลังอาสาสมัครชาย (จีน: 男民兵方队)
*กองกำลังอาสาสมีครหญิง (จีน: 女民兵方队)
รายชื่อยานยนต์ที่เข้าร่วมการสวนสนาม
เรียงตามลำดับการปรากฏ (ตัวเอียง หมายถึงการปรากฏเป็นครั้งแรก):
*em|รถถังหลัก ZTZ88
*em|รถถังหลัก ZTZ96
*em|รถถังหลัก ZTZ99/96
*em|รถต่อต้านทหารราบ ZBD86
*em|รถต่อต้านทหารราบ ZBD97
*em|รถต่อต้านทหารราบ ZSL-92
*em|ขีปนาวุธต่อต้านรถถัง HJ-9
*em|ปืนใหญ่สนามอัตตาจร 122 มม. PLZ-89
*em|ยานเกราะพิฆาตรถถัง 120 มม. PTZ-89
*ปืนใหญ่สนามอัตตาจร 152 มม.Type 83
*em|เครื่องยิงจรวดหลายลำกล้องอัตตาจร 122 มม. PHZ-89
*em|ปืนใหญ่ต่อสู้อากาศยานอัตตาจร Type 95
*เครื่องยิงจรวดหลายลำกล้องอัตตาจร PHL-81
*ปืนครก-ปืนใหญ่สนามอัตตาจร 155 มม. PLL01
*ปืนต่อสู้อากาศยานลำกล้องคู่ 35 มม. Type 90 (GDF-002)
*em|ขีปนาวุธพื้นสู่อากาศ HQ-7
*ขีปนาวุธพื้นสู่อากาศ HHQ-61/HHQ-7
*ขีปนาวุธต่อต้านเรือรบ YJ-81
*ขีปนาวุธต่อต้านเรือรบ HY-2
*ขีปนาวุธพื้นสู่อากาศ HQ-2
*ขีปนาวุธพื้นสู่อากาศ S-300
*em|ขีปนาวุธพิสัยสั้น DF-15
*em|ขีปนาวุธพิสัยสั้น DF-11
*em|ขีปนาวุธพิสัยกลาง DF-21
*em|ขีปนาวุธข้ามทวีป DF-31
รายชื่ออากาศยานที่เข้าร่วมการสวนสนาม
*เครื่องบินทิ้งระเบิดทางยุทธศาสตร์ Xian H-6
**พร้อมด้วย เครื่องบินขับไล่ Chengdu J-7EB
*เครื่องบินทิ้งระเบิดทางยุทธศาสตร์ Xian H-6
*เครื่องบินเติมน้ำมัน Xian H-6/เครื่องบินเติมน้ำมัน Shenyang J-8D
*em|เครื่องบินขับไล่-เครื่องบินทิ้งระเบิด Xian JH-7
*em|เครื่องบินโจมตีภาคพื้นดิน Nanchang Q-5C
*เครื่องบินขับไล่ Chengdu J-7D
*em|เครื่องบินสกัดกั้น Shenyang J-8 II
*em|เครื่องบินขับไล่ครองความได้เปรียบทางอากาศ Sukhoi Su-27
*em|เฮลิคอปเตอร์อเนกประสงค์ขนาดกลาง Harbin Z-9W
*em|เฮลิคอปเตอร์อเนกประสงค์ขนาดกลาง Harbin Z-9
ยานเกราะและปืนใหญ่มีสัดส่วน 70% ของการสวนสนาม ในขณะที่สัดส่วนของอากาศยานได้เพิ่มเป็น 10%

**ขบวนแห่พลเรือน**
หลังจากพิธีสวนสนามเสร็จสิ้นลง ได้มีการจัดขบวนแห่พลเรือนตามมาทันที โดยแบ่งขบวนออกเป็น 3 ชุด ได้แก่ “สถาปนาและสร้างชาติ”, (开国·创业) “ปฏิรูปและรุ่งเรือง” (改革·辉煌), และ “ศตวรรษแห่งการก้าวกระโดด” (世纪·腾飞) มีประชาชนเข้าร่วมขบวนแห่มากกว่า 100,000 คน พร้อมด้วยรถแห่กว่า 91 คัน

**การแปรอักษร**
เยาวชนจำนวนกว่า 100,000 คนจากโรงเรียนมัธยมทั่วกรุงปักกิ่ง ได้ร่วมกันถือช่อดอกไม้และพลิกป้ายแปรอักษรบนจัตุรัส ทำให้เกิดเป็นตัวอักษรและลวดลายที่หลากหลาย

**ลำดับการแปรอักษร**
 国庆 (ฉลองวันชาติ)- ตราแผ่นดินของสาธารณรัฐประชาชนจีน พร้อมด้วยปี 1949 และ 1999- กำแพงเมืองจีน- 中华人民共和国万岁 (สาธารณรัฐประชาชนจีนจงเจริญ)- ธงกองทัพปลดปล่อยประชาชน- 政治合格 (มีคุณวุฒิทางการเมือง)- 军事过硬 (เป็นเลิศทางทหาร)- 作风优良 (พฤติกรรมดี)- 纪律严明 (วินัยเคร่งครัด)- 保障有力 (มั่นคงแข็งแกร่ง)- นกพิราบแห่งสันติ- 祖国万岁 (มาตุภูมิจงเจริญ)- ธงชาติสาธารณประชาชนจีน- 改革开放 (ปฏิรูปและเปิดประเทศ)- ธงโอลิมปิก- 科教兴国 (ฟื้นฟูประเทศด้วยวิทยาศาสตร์และเทคโนโลยี)- 奔向新世纪 (ก้าวสู่ศตวรรษใหม่)- 民族团结 (ความสามัคคีของชนในชาติ)- 国家统一 (ความเป็นหนึ่งเดียวของชาติ)- 一国两制 (หนึ่งประเทศ สองระบบ)- 和平发展 (พัฒนาอย่างสันติ)- 祖国明天更美好 (พรุ่งนี้มาตุภูมิจะสดใสยิ่งกว่า)

**เพลงประกอบ**
วงดุริยางค์ผสมกองทัพปลดปล่อยประชาชน (中国人民解放军联合军乐团)  ประกอบด้วยสมาชิกกว่า 1,100 นาย โดยมีวงดุริยางค์กองทัพปลดปล่อยประชาชนเป็นแกนหลัก ร่วมกับ 15 หน่วยงานจากทั้งสี่กองบัญชาการ มณฑลทหาร เหล่าทัพ และตำรวจติดอาวุธประชาชน นักดนตรีทุกนายสวมเครื่องแบบทหารบก และบรรเลงบทเพลงหลากหลายบทเพลง

**รายการเพลง**
เรียงตามลำดับการบรรเลง:
 พิธีสวนสนาม
# มาร์ชต้อนรับ (欢迎进行曲)
# เพลงชาติสาธารณรัฐประชาชนจีน (中华人民共和国国歌)
# มาร์ชกองทัพปลดปล่อยประชาชน (中国人民解放军进行曲)
# มาร์ชตรวจพลสวนสนาม (检阅进行曲)
# กองทัพประชาชนภักดีต่อพรรค (人民军队忠于党)
# สามข้อกฏเกณฑ์ แปดข้อพึงระวัง (三大纪律八项注意)
# เพลงมหาวิทยาลัยทหาร (军校之歌)
# มาร์ชตำรวจติดอาวุธ (武警之歌)
# มาร์ชอาสาสมัคร (民兵进行曲)
# คนเป็นทหาร (当兵的人)
# มาร์ชสวนสนามกองทัพปลดปล่อยประชาชน (分列式进行曲)
# มาร์ชยานเกราะ (战车进行曲)
# มาร์ชทหารยานยนต์ (摩托化部队进行曲)
# มาร์ชทหารปืนใหญ่ (炮兵进行曲)
# กองทัพเรือประชาชนก้าวไปข้างหน้า (人民海军向前进)
# มาร์ชกองทัพจรวด (火箭部队进行曲)
# มาร์ชกองทัพอากาศ (中国空军进行曲)
ขบวนแห่พลเรือน
# สดุดีมาตุภูมิ (歌唱祖国)
# ไม่มีพรรคคอมมิวนิสต์ก็ไม่มีประเทศจีนใหม่ (没有共产党就没有新中国)
# เราเดินอยู่บนหนทางอันยิ่งใหญ่ (我们走在大路上)
# นิทานฤดูใบไม้ผลิ (春天的故事)
# บนทุ่งหญ้าแห่งความหวัง (在希望的田野上)
# เราเหล่ากรรมกรมีพลัง (咱们工人有力量)
# ลำนำแห่งแยงซี (长江之歌)
# วันดี (好日子)
# ปวงประชาร้องรำทำเพลง (载歌载舞的人们)
# ใต้ผืนธงห้าห่วง (五环旗下)
# ชาติจีน ชาติจีน ตะวันแดงสดใสที่ไม่เคยตกดิน (中国，中国，鲜红的太阳永不落)
# ก้าวเข้าสู่ยุคใหม่ (走进新时代)
# รักชาติจีนของฉัน (爱我中华)
# เพลงสรรเสริญผู้บุกเบิกรุ่นเยาว์แห่งประเทศจีน (中国少年先锋队队歌)
# แสงเจ็ดสี (七色光)
# สดุดีมาตุภูมิ (歌唱祖国) (ซ้ำ)

**หมายเหตุ**

**อ้างอิง ==